Dimitar Blagoev - Wicipedia

# Dimitar Blagoev

### Oddi wrth Wicipedia, y gwyddoniadur rhydd.

Dimitar Blagoev

Gwleidydd Bwlgaraidd oedd Dimitar Blagoev (Bwlgareg Димитър Благоев) (14 Mehefin 1856 – 7 Mai 1924). Fe'i ganwyd ym mhentref Zagorichani (heddiw Vasileiás, Gwlad Groeg) ym 1856. Tra oedd yn astudio ym Mhrifysgol St Petersburg rhwng 1881 a 1885, dechreuodd ddarllen llenyddiaeth ysgrifennwyr Marcsaidd. Sylfaenodd Blaid Ddemocrataidd Gymdeithasol Bwlgaria (Balgarskata sotsialdemokraticheska partiya, BSDP) ym 1891. Ymunodd y blaid honno â Phlaid Gweithwyr Ddemocrataidd Gymdeithasol Bwlgaria (Balgarskata rabotnicheska sotsialdemokraticheska partiya, BRSDP) ym 1894. Arweiniodd asgell Farcsaidd y blaid newydd yn erbyn y 'diwygwyr' megis Krastyu Rakovski a Yanko Sakazov. Fe'i hetholwyd i'r Cynulliad Cenedlaethol ym 1899 ac eto ym 1902. Arweiniodd y frwydr o fewn y blaid at rwyg, pryd ymunodd Blagoev â'r grwp Marcsaidd, y BRSDP (sosialwyr cul). Cynhaliodd ef greadigaeth undeb llafur Bwlgaria ym 1904. Croesawodd y blaid Chwyldro Rwsia 1905, a dechreuodd agosáu at bolsieficiaid Rwsia. Ym 1919 ymunodd y blaid â'r Trydydd International (Yr International Comiwnyddol neu Comintern), ac fe'i hailenwyd fel Plaid Gomiwnyddol Bwlgaria. Bu farw Blagoev yn Sofia ar 7 Mai 1924. Ym 1950 ailenwyd tref Gorna Dzhumaya er parch iddo fel Blagoevgrad, yr enw y mae'n ei ddwyn hyd heddiw.

Wedi dod o "http://cy.wikipedia.org../../../d/i/m/Dimitar_Blagoev_96e2.html"

Categorïau: Genedigaethau 1856 | Marwolaethau 1924 | Gwleidyddion Bwlgaria

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- Български
- English
- Македонски
- Српски / Srpski
- Русский